3. การประกอบธุรกิจของแต่ละสายผลิตภัณฑ์

3.1 กลุ่มชิ้นส่วนเครื่องปรับอากาศในรถยนต์

  ผลิตภัณฑ์ของบริษัทในกลุ่มนี้ประกอบด้วย ชุดท่ออลูมิเนียมสำหรับเครื่องปรับอากาศในรถยนต์
  ชุดท่อเหล็กและท่อทองเหลืองสำหรับเครื่องยนต์ โดยมีลูกค้าหลักที่ใช้ผลิตภัณฑ์ของบริษัท ดังนี้

+-----------------+------------+-----------------+-------------------+
| ก               |            |                 |                   |
| ลุ่มชิ้นส่วนเครื่องปรับ |            |                 |                   |
| อากาศภายในรถยนต์ |            |                 |                   |
+=================+============+=================+===================+
| ลูกค้า            | ค่ายรถ      | ชื่อรุ่น            | ชิ้นส่วนประกอบ       |
+-----------------+------------+-----------------+-------------------+
| Valeo Siam      | Nissan     | Big M, Teana,   | ชิ้นส่วนแอร์รถ        |
|                 |            | Sunny           |                   |
|                 | Mitsubishi |                 | ชิ้นส่วนแอร์รถ        |
|                 |            | Lancer, Triton  |                   |
+-----------------+------------+-----------------+-------------------+
| Calsonic        | Isuzu      | D-Max           | ชิ้นส่วน INTERCOOLER |
|                 |            |                 |                   |
|                 | Ford       | Ranger          | ชิ้นส่วน INTERCOOLER |
+-----------------+------------+-----------------+-------------------+
|                 | Isuzu      | D-Max           | ชิ้นส่วนแอร์รถ        |
+-----------------+------------+-----------------+-------------------+
| Showa           | Honda      | Civic, Accord   | ชิ้นส่วนแอร์รถ        |
+-----------------+------------+-----------------+-------------------+
| Denso Thailand  | Toyota     | Vigo, Camry,    | ชิ้นส่วนแอร์รถและ     |
|                 |            | Yaris           |                   |
|                 |            |                 | ชิ้นส่วนหม้อน้ำ        |
+-----------------+------------+-----------------+-------------------+
| Delphi          | Isuzu      | D-Max           | ชิ้นส่วนปั๊มน้ำมันดีเซล   |
+-----------------+------------+-----------------+-------------------+
| Siam NSK        | Isuzu      | D-Max           | ชิ้นส่วนแกนพวงมาลัย   |
+-----------------+------------+-----------------+-------------------+
| Halla Climate   | Ford       | Ranger          | ชิ้นส่วนแอร์รถ        |
|                 |            |                 |                   |
|                 | Mazda      | BT50            | ชิ้นส่วนแอร์รถ        |
|                 |            |                 |                   |
|                 | GM         | Optra           | ชิ้นส่วนแอร์รถ        |
+-----------------+------------+-----------------+-------------------+
| Sanden          | Ford       | KA              | ชิ้นส่วนแอร์รถ        |
|                 | (Export)   |                 |                   |
+-----------------+------------+-----------------+-------------------+

  การตลาดและภาวะการแข่งขัน

  อุตสาหกรรมรถยนต์ในประเทศไทย
  เป็นอุตสาหกรรมที่มีความสำคัญต่อการพัฒนาเศรษฐกิจของประเทศ ทั้งในด้านการผลิต การตลาด
  การจ้างงาน การพัฒนาเทคโนโลยี และความเชื่อมโยงกับอุตสาหกรรมต่อเนื่องอื่นๆ
  อีกหลายประเภท ในด้านการลงทุนประเทศไทยเป็นศูนย์รวมของผู้ผลิตยานยนต์ทั่วโลกทั้งจาก
  ค่ายญี่ปุ่น ยุโรป และอเมริกาเหนือ และเป็นฐานการผลิตรถยนต์ปิคอัพและรถจักร-
  ยานยนต์อันดับต้นของโลก

  จากภาวะตลาดรถยนต์ภายในประเทศซึ่งมีแข่งขันจากค่ายรถยนต์ยี่ห้อต่างๆ
  ซึ่งปัจจัยส่วนหนึ่งที่มีผลกระตุ้นยอดการจำหน่ายมาจากการเปิดตัวของรถยนต์นั่งรุ่นใหม่ออกสู่ตลาด
  โดยเฉพาะรถยนต์นั่งขนาดเครื่องยนต์ไม่เกิน 1,800 ซีซี.
  ส่งผลให้ตลาดรถยนต์เติบโตขึ้นอย่างมาก นอกจากนี้ภาครัฐบาลยังคาดการณ์ในระยะเวลา 5
  ปีข้างหน้าว่าแนวโน้มกำลังการผลิตจะเติบโตเป็นประมาณ 2.0 ล้านคันต่อปี
  ซึ่งผู้ประกอบการที่สำคัญ ได้แก่ กลุ่มบริษัทอีซูซุมอเตอร์ (ประเทศไทย) จำกัด
  กลุ่มบริษัทสยามนิสสันออโตโมบิล จำกัด กลุ่มบริษัทโตโยต้ามอเตอร์ (ประเทศไทย) จำกัด
  กลุ่มบริษัทเอ็มเอ็มซี สิทธิผล จำกัด และกลุ่มบริษัทฮอนด้า จำกัด
  และจากการที่ประเทศไทยเป็นศูนย์กลางการผลิตรถยนต์ในภูมิภาคเอเชีย
  ตลาดการส่งออกรถยนต์ที่สำคัญแบ่งออกเป็น

-   ตลาดส่งออกรถยนต์ ได้แก่ เบลเยี่ยม ญี่ปุ่น ออสเตรเลีย อินโดนีเซีย และจีน

-   ตลาดส่งออกรถแวนและรถปิคอัพ ได้แก่ สหราชอาณาจักร ออสเตรเลีย เยอรมัน
    อิตาลีและสเปน

-   ตลาดส่งออกรถบัสและรถบรรทุก ได้แก่ ออสเตรเลีย ซาอุดิอาระเบีย นิวซีแลนด์ สิงคโปร์
    และจอร์แดน

ปริมาณการจำหน่ายรถยนต์ภายในประเทศ (หน่วย : คัน)

[]

ที่มา : สถาบันยานยนต์

มูลค่าการส่งออกรถยนต์และชิ้นส่วนรถยนต์ (หน่วย : ล้านบาท)

[]

ที่มา : สถาบันยานยนต์

  จากสภาพการแข่งขันและแนวโน้มธุรกิจในอนาคต
  รวมถึงมาตรการของรัฐบาลที่สนับสนุนให้ประเทศไทยเป็นศูนย์กลางการผลิตรถยนต์เพื่อการส่งออกของภูมิภาค
  ทำให้อุตสาหกรรมผลิตรถยนต์และอุตสาหกรรมชิ้นส่วนรถยนต์ซึ่งเป็นอุตสาหกรรมที่เกี่ยวเนื่องกัน
  จะมีการขยายตัวอย่างต่อเนื่อง อย่างไรก็ตามสภาพการแข่งขันของผู้ผลิตรถยนต์ต่างๆ
  ก็จะมีการแข่งขันที่รุนแรงขึ้นเช่นกัน
  เนื่องจากแนวโน้มการออกแบบรถยนต์จะเป็นแบบการใช้ชิ้นส่วนต่างๆ
  ร่วมกันและเน้นการออกแบบเพื่อสนองความต้องการของลูกค้าทั้งทางด้านคุณภาพและราคาเป็นหลัก
  โดยผู้ผลิตรถยนต์แต่ละรายต่างมีจุดมุ่งหมายหลักคือการลดต้นทุนการผลิต
  เป็นผลให้บริษัทผู้ผลิตรถยนต์มีการจ้างผู้ผลิตชิ้นส่วนรายอื่นๆ
  เป็นผู้ผลิตแทนหากมีต้นทุนการผลิตที่ต่ำกว่า
  จึงสอดคล้องกับเป้าหมายของบริษัทในการเป็นผู้ผลิตชั้นนำในการรับช่วงผลิต (OEM)
  อันเป็นโอกาสทางธุรกิจที่สำคัญในการขยายตลาดให้มีมูลค่าสูงขึ้น
  ซึ่งบริษัทได้เล็งเห็นถึงการเปลี่ยนแปลงและแนวโน้มการแข่งขันในอนาคต
  จึงได้มีการปรับโครงสร้างธุรกิจ โครงสร้างการบริหารงาน
  เพื่อเตรียมพร้อมทั้งด้านกำลังการผลิต เช่น การแยกสายการผลิตต่างๆ ออกเป็นหน่วยธุรกิจย่อยๆ
  การพัฒนาวิจัยผลิตภัณฑ์ร่วมกับผู้ผลิตรถยนต์ การเพิ่มมูลค่าเพิ่มให้แก่สินค้าของบริษัท
  โดยการประกอบชิ้นส่วนท่อโลหะให้เป็นลักษณะเป็นชุดซึ่งใช้เวลากว่าสามปีในการทดสอบคุณภาพสินค้า
  จนเป็นที่ยอมรับของลูกค้าผู้ผลิตเครื่องปรับอากาศในรถยนต์
  นอกจากนี้บริษัทยังได้เตรียมพัฒนาบุคลากร
  โดยเฉพาะในสายงานการผลิตเพื่อเตรียมพร้อมและรองรับต่อการแข่งขันในอนาคต
  ปัจจุบันผู้ผลิตชิ้นส่วนเครื่องปรับอากาศประเภทชุดท่ออลูมิเนียมสำหรับทำความเย็นในรถยนต์
  มีผู้ผลิตประเภท OEM ในระดับ Tier 2
  (ผู้ผลิตชิ้นส่วนเพื่อส่งต่อให้บริษัทผู้ผลิตเครื่องปรับอากาศ) สามรายในไทย
  คือบริษัทและคู่แข่งขันซึ่งเป็นผู้ผลิตสัญชาติญี่ปุ่นที่ย้ายฐานการผลิตมาประเทศไทย

  3.2 กลุ่มชิ้นส่วนเครื่องปรับอากาศภายในอาคารและคอมเพรสเซอร์

  ผลิตภัณฑ์ของบริษัทในกลุ่มเครื่องปรับอากาศประกอบด้วย
  ชุดท่อทองแดงสำหรับสารทำความเย็นที่ใช้ในเครื่องปรับอากาศภายในบ้านและอาคาร
  ชิ้นส่วนแบบเป็นชุดสำหรับเครื่องปรับ
  อากาศภายในอาคารโดยมีผลิตภัณฑ์ที่ใช้ชิ้นส่วนที่ผลิตโดยกลุ่มบริษัท ดังนี้

+-----------------------------------------------------------------------+
| กลุ่มชิ้นส่วนเครื่องปรับอากาศภายในอาคาร                                       |
+-----------------------------------------------------------------------+
| ชื่อเครื่องหมายการค้า : Fujitsu, York, Mitsubishi Electric, Mitsubishi     |
| Heavy, Sharp, Hitachi, Lucky                                          |
|                                                                       |
| Gold star, Panasonic, Daikin, Toshiba Carrier เป็นต้น                   |
+-----------------------------------------------------------------------+

  การตลาดและภาวะการแข่งขัน

  เครื่องปรับอากาศเป็นอุตสาหกรรมที่ยังคงมีโอกาส และลู่ทางที่จะขยายตัวต่อไปในอนาคต
  เนื่องจากเป็นสินค้าที่สามารถตอบสนองต่อผู้บริโภคที่ต้องการอยู่ในสภาพแวดล้อม
  และอุณหภูมิที่สบายเหมาะสม ในอาคารที่อยู่อาศัย สำนักงานและโรงงานต่างๆ
  ไม่ว่าจะเป็นในประเทศเขตร้อนซึ่งใช้เป็นระบบทำความเย็น (Cooling mode)
  หรือในแถบประเทศเขตหนาวโดยใช้เป็นทั้งระบบทำความร้อนและเย็น (Heating & Cooling
  mode)

  สภาพการแข่งขันระหว่างผู้ผลิตเครื่องปรับอากาศภายในประเทศมีค่อนข้างสูง
  เนื่องจากได้รับผลกระทบจากเครื่องปรับอากาศที่นำเข้าจากประเทศจีน เกาหลี และญี่ปุ่น
  ส่งผลให้การแข่งขันยิ่งทวีความรุนแรงมากขึ้น
  ดังจะเห็นได้จากการที่ผู้ประกอบการเริ่มใช้กลยุทธ์ส่งเสริมการขายอย่างต่อเนื่อง
  ด้วยการปรับลดราคาจำหน่าย การขายระบบเงินผ่อนโดยไม่คิดอัตราดอกเบี้ย
  ตลอดจนการออกแบบผลิตภัณฑ์ให้มีลักษณะที่แตกต่างจากคู่แข่งขัน เช่น
  ผลิตภัณฑ์ที่เน้นด้านการรักษาสุขภาพ มีระบบการฟอกอากาศ การป้องกันกำจัดฝุ่นละออง
  การฆ่าเชื้อโรค มีระบบทำความสะอาดตัวเครื่อง
  โดยออกแบบให้สามารถทำความสะอาดได้เองอย่างง่ายดาย เป็นต้น
  เพื่อหวังกระตุ้นตลาดและชิงส่วนแบ่งกันอย่างเต็มที่
  และเช่นเดียวกับอุตสาหกรรมชิ้นส่วนและอุปกรณ์รถยนต์ที่ส่วนใหญ่แล้วผู้ผลิตจะมีสายการผลิตชิ้นส่วนและอุปกรณ์เอง
  โดยที่จะมีการสั่งซื้อเพิ่มเติมบางส่วนจากผู้ผลิตชิ้นส่วนและอุปกรณ์จากภายนอกในกรณีที่กำลังการผลิตไม่เพียงพอ
  หรือการผลิตเองมีต้นทุนที่สูงกว่าการจ้างผู้อื่นผลิตให้แทน ดังนั้น
  คู่แข่งที่แท้จริงของผู้ผลิตชิ้นส่วนและอุปกรณ์สำหรับเครื่องปรับอากาศและเครื่องทำความเย็นแบบ
  OEM ก็คือผู้ผลิตเครื่องปรับอากาศและเครื่องทำความเย็นนั่นเอง
  ดังนั้นผู้ผลิตชิ้นส่วนและอุปกรณ์แบบ OEM จึงต้องหันมาสร้างมูลค่าเพิ่มให้กับผลิตภัณฑ์ของตนเอง
  และการใช้กำลังการผลิตเพื่อก่อให้เกิดการประหยัดจากขนาดของการผลิตให้สูงที่สุด
  เป็นการช่วยลดต้นทุนของผู้ผลิตเครื่องปรับ อากาศ
  และเครื่องทำความเย็นและทำให้ได้รับการจ้างงานจากผู้ผลิตเครื่องปรับอากาศภายในอาคาร

  สำหรับตลาดส่งออกเครื่องปรับอากาศของไทยก็มีการแข่งขันที่รุนแรงมากขึ้นทั้งจากประเทศในกลุ่มอาเซียน
  และจากประเทศอื่นๆ โดยเฉพาะจีนซึ่งเป็นคู่แข่งสำคัญในตลาดระดับกลางและล่าง
  และมีความได้เปรียบด้านต้นทุนการผลิตจากการมีค่าจ้างแรงงานที่ต่ำกว่า ในทางกลับกัน
  มาเลเซียและเกาหลีใต้
  เป็นคู่แข่งสำคัญในตลาดระดับบนและมีความได้เปรียบด้านเทคโนโลยีการผลิต
  ประกอบกับมีการออกแบบสินค้าที่ทันสมัย อีกทั้งมีความพร้อมด้านบุคลากรเชิงคุณภาพมากกว่าไทย
  ในการที่จะป้องกันอุตสาหกรรมและแข่งขันกับประเทศคู่แข่งในอุตสาหกรรมดังกล่าวได้
  ประเทศไทยจะต้องมีการพัฒนา และผลิตสินค้าให้มีเทคโนโลยีที่สูงขึ้น
  รวมทั้งภาครัฐต้องให้การสนันสนุนในด้านต่าง ๆ เช่น
  การปรับปรุงสิทธิประโยชน์ด้านภาษีให้กับนักลงทุนอย่างที่เป็นอยู่
  เพื่อจูงใจให้ผู้ผลิตจากต่างประเทศเข้ามาตั้งฐานการผลิตและขยายการลงทุนในไทย
  รวมทั้งหันมาเน้นวางแผนการลงทุนระยะยาวและครบวงจร ครอบคลุมตั้งแต่การผลิตในระดับต้นน้ำ

  จากการที่กลุ่มบริษัทสามารถผลิตสินค้าได้มีคุณภาพและมีต้นทุนการผลิตที่ต่ำกว่าผู้ผลิตเครื่อง
  ปรับอากาศจะดำเนินการผลิตชิ้นส่วนเอง
  จึงเป็นโอกาสของบริษัทในการขยายธุรกิจโดยบริษัทได้มีการเตรียมความพร้อมในการแข่งขัน เช่น
  การเตรียมพร้อมด้านบุคลากรในสายการผลิต
  การปรับโครงสร้างธุรกิจโดยการแยกสายธุรกิจเป็นหน่วยธุรกิจย่อยๆ
  เพื่อให้เกิดการคล่องตัวในการดำเนินงานและรองรับความต้องการของลูกค้าซึ่งเป็นผู้ผลิตเครื่องปรับอากาศภายในอาคารจากต่างประเทศ
  รวมถึงการเน้นกลยุทธ์การเพิ่มมูลค่าเพิ่มให้แก่สินค้าของบริษัท โดยการประกอบชิ้นส่วนต่างๆ
  ให้เป็นชุด จากกลยุทธ์ดังกล่าวส่งผลให้บริษัทประสบความสำเร็จในการขยายฐานลูกค้าเพิ่มขึ้น
  โดยตั้งแต่ปี 2546 เป็นต้นมาลูกค้าของบริษัทเช่น York Fujitsu และ MCP
  ได้ยกสายการผลิตชิ้นส่วนท่อโลหะบางส่วนหรือทั้งหมดในเครื่องปรับอากาศมาให้บริษัทเป็นผู้ผลิตแทน

  ในส่วนของการแข่งขันที่รุนแรงที่เกิดขึ้นจากสินค้าที่มาจากประเทศจีนซึ่งมีราคาถูกกว่า
  เป็นปัจจัยที่ไม่ก่อให้เกิดผลกระทบต่อบริษัทมากนัก
  เนื่องจากสินค้าจากประเทศไทยและของกลุ่มบริษัทเป็นสินค้าที่มีคุณภาพและมีมาตรฐานมากกว่าสินค้าจากประเทศจีน
  และหากเปรียบเทียบกับผู้ผลิตอื่นๆ ในภูมิภาคอาเซียนด้วยกัน
  ผู้ผลิตจากประเทศไทยถือว่ามีศักยภาพในการผลิตที่สูงกว่า
  โดยปัจจุบันในประเทศไทยมีผู้ผลิตชิ้นส่วนเครื่องปรับอากาศภายในอาคาร OEM (Tier 1)
  ประมาณสามรายที่สามารถผลิตชิ้นส่วนแบบเป็นชุดเพื่อส่งให้แก่ผู้ผลิตเครื่องปรับอากาศภายในอาคาร
  คือกลุ่มบริษัท และคู่แข่งอีกสองราย
  ซึ่งเป็นผู้ผลิตชิ้นส่วนท่อโลหะสัญชาติญี่ปุ่นที่ย้ายฐานการผลิตมาพร้อมผู้ผลิตเครื่องปรับอากาศต่างๆ
  อย่างไรก็ตามบริษัทยังคงมีความได้เปรียบคู่แข่งเหล่านี้อยู่มาก
  เนื่องจากคู่แข่งจะมีผลิตภัณฑ์เพียงอย่างใดอย่างหนึ่ง
  แต่กลุ่มบริษัทมีผลิตภัณฑ์หลากหลายที่เป็นตัวเลือกได้มากกว่า
  ได้แก่กลุ่มชิ้นส่วนเครื่องปรับอากาศภายในรถยนต์ ชิ้นส่วนเครื่องปรับอากาศภายในอาคาร
  ชิ้นส่วนคอมเพรสเซอร์ และโลหะแผ่นขึ้นรูปสำหรับเครื่องใช้ไฟฟ้า

  สำหรับการแข่งขันในอุตสาหกรรมคอมเพรสเซอร์นั้น
  มีการเจริญเติบโตในทิศทางเดียวกับอุตสาหกรรมเครื่องปรับอากาศ
  ปัจจุบันบริษัทเป็นผู้ผลิตชิ้นส่วนท่อทองแดงในคอมเพรสเซอร์รายใหญ่ของประเทศไทย
  โดยที่ผู้ผลิตเครื่องคอมเพรสเซอร์ที่มีชื่อเสียงในประเทศไทยส่วนใหญ่เป็นลูกค้าของกลุ่มบริษัท
  ลูกค้าที่ใช้ผลิตภัณฑ์ของกลุ่มบริษัท มีดังนี้

+-----------------------------------------------------------------------+
| กลุ่มชิ้นส่วนคอมเพรสเซอร์                                                   |
+-----------------------------------------------------------------------+
| ชื่อผู้ผลิต : Siam Compressor Industry, Hitachi Compressor (Thailand),     |
| Kulthorn Kirby, Emerson                                               |
|                                                                       |
| Electric (Copeland), Daikin Compressor Industries                     |
+-----------------------------------------------------------------------+

  3.3 อุตสาหกรรมการขึ้นรูปโลหะแผ่น

  สภาพการแข่งขันสำหรับธุรกิจผลิตภัณฑ์ขึ้นรูปโลหะแผ่นปัจจุบันค่อนข้างรุนแรง
  เนื่องจากมีจำนวนของผู้ประกอบการผลิตไม่ต่ำกว่า 200 ราย
  ซึ่งนอกเหนือจากผู้ประกอบการไทยที่เดิมมุ่งผลิตเพื่อใช้ในประเทศเท่านั้น
  ยังมีผู้ประกอบการที่เพิ่มขึ้นจากการย้ายฐานการผลิตจากต่างประเทศมายังประเทศไทย
  ส่งผลให้วัตถุประสงค์การผลิตในปัจจุบันเปลี่ยนไปเป็นเพื่อการส่งออกให้ได้มูลค่าเพิ่มขึ้นอีกด้วย
  อย่างไรก็ตามกลุ่มบริษัทเน้นกลยุทธ์การดูแลและควบคุมคุณภาพทุกขั้นตอนของงานทุกชิ้นที่ผลิต
  และเทคโนโลยีจากเครื่องจักรที่ทันสมัย
  ตลอดจนพัฒนาผลิตภัณฑ์ด้วยระบบวิศวกรรมและการผลิตที่เป็นมาตรฐานรวมทั้งนโยบายในการบริหารความเสี่ยงของการดำเนินธุรกิจ
  คือ การไม่ดำเนินธุรกิจพึ่งพิงกับผลิตภัณฑ์ใดผลิตภัณฑ์หนึ่งเพียงอย่างเดียว
  แต่จะมุ่งตอบสนองต่อลูกค้าใน 2 กลุ่มหลัก คือ

  3.3.1 กลุ่มชิ้นส่วนโลหะขึ้นรูป บริษัทเป็นหนึ่งในกลุ่มบริษัทผู้นำ ในการผลิตชิ้นส่วนโลหะ เจาะ
  ตัด ปั๊ม พับและขึ้นรูปสำหรับกลุ่มชิ้นส่วนโลหะเครื่องใช้ไฟฟ้า โดยในปี 2549
  บริษัทได้มุ่งเน้นขยายฐานในลักษณะของธุรกิจ OEM รับจ้างผลิตและประกอบแบบครบวงจร

  3.3.2 กลุ่มเครื่องแช่แข็งถนอมอาหาร (Freezer) ผลิตภัณฑ์ในกลุ่มนี้ของบริษัทในปัจจุบัน

-   The Freshline Gullwing Freezer

-   The Freshline IQF Plus Freezer

-   Gullwing Freezer & Vibrating Unit

-   Batch Freezer

-   Mini – Batch Freezer

  โดยมีลูกค้ารายใหญ่ในแต่ละกลุ่มเป็นลูกค้าที่มีชื่อเสียง
  และมีเครือข่ายการจำหน่ายสินค้าทั้งในประเทศและประเทศต่างๆ ทั่วโลก
  ลูกค้าที่ใช้ผลิตภัณฑ์ของบริษัท มีดังนี้

+-----------------------------------------------------------------------+
| กลุ่มอุตสาหกรรมขึ้นรูปโลหะแผ่น                                               |
+-----------------------------------------------------------------------+
| กลุ่มชิ้นส่วนโลหะขึ้นรูป : Daikin Industrial (Thailand) Co.,Ltd,              |
| Electrolux(Thailand),York                                             |
+-----------------------------------------------------------------------+
| Industrial (Thailand) Co., Ltd, LG, Celestica (Thailand) Co.,Ltd,     |
|                                                                       |
| Sanyo Universal Electric PCL, Fujitsu General (Thailand) Co., Ltd.,   |
|                                                                       |
| Kannetsu (Thailand) Co., Ltd., Terasaki Electric., (F.E) PTE LTD.,    |
|                                                                       |
| Sanzen Zeiko Thai Co., Ltd., Mitsubishi Electric Consumer             |
|                                                                       |
| Products (Thailand) Co., Ltd.                                         |
+-----------------------------------------------------------------------+
| กลุ่มผลิตเครื่องแช่แข็ง : Air Products Pte.,Ltd., Bangkok Industrial Gas     |
| Co., Ltd.                                                             |
+-----------------------------------------------------------------------+

กลยุทธ์ทางการตลาด และช่องทางการจัดจำหน่ายของกลุ่มบริษัท

  ลูกค้าของกลุ่มบริษัทเป็นลูกค้าที่มีระบบการผลิตที่มีมาตรฐาน
  กลยุทธ์สำคัญที่บริษัทใช้ในการทำการค้า คือ คุณภาพสินค้าที่เป็นระดับโลก ราคาที่เหมาะสม
  และการให้บริการที่รวดเร็วส่งมอบตรงเวลา บริษัทใช้นโยบายการแตกเป็นกลุ่มธุรกิจย่อย (Cost
  Profit Center) จำนวน 34 หน่วย โดยจัดตั้งกลุ่ม Mini MD
  เป็นผู้ดูแลรับผิดชอบในแต่ละหน่วย
  เพื่อให้บริการที่ตอบสนองความต้องการของลูกค้าได้อย่างรวดเร็วและทั่วถึง
  บริษัทจัดจำหน่ายสินค้าไปยังลูกค้าโดยทีมงาน Mini MD
  ซึ่งจะประสานงานและติดต่อกับลูกค้าโดยตรงอย่างใกล้ชิดจึงไม่ต้องจำหน่ายผ่านตัวแทนหรือนายหน้า
  บริษัทมุ่งเน้นการพัฒนาผลิตภัณฑ์ร่วมกันกับลูกค้าเพื่อให้เกิดประโยชน์สูงสุดต่อทั้งสองฝ่าย
  นอกจากนี้บริษัทยังมุ่งเน้นการสร้างความสัมพันธ์กับลูกค้ารายใหญ่ที่มีปริมาณคำสั่งซื้อจำนวนมาก
  ซึ่งจะทำให้กลุ่มบริษัทมีการขยายตัวไปพร้อมกับลูกค้า
  และยังเป็นฐานลูกค้าที่ดีสำหรับบริษัทในระยะยาว
  ในด้านการให้บริการบริษัทให้ความสำคัญกับการบริการที่สะดวก รวดเร็ว ตรงความต้องการ
  โดยการสอบถามความต้องการของลูกค้า การออกเยี่ยมลูกค้าอย่างต่อเนื่องเป็นประจำ
  รวมถึงการจัดทำแบบสอบถามความพึงพอใจของลูกค้าภายหลังการให้บริการ
  เพื่อนำมาปรับปรุงรูปแบบการให้บริการและป้องกันปัญหาที่อาจเกิดขึ้น

การจัดหาผลิตภัณฑ์หรือบริการของกลุ่มบริษัท

  บริษัทมีโรงงานผลิตที่จังหวัดสมุทรปราการ สำหรับสายการผลิตชิ้นส่วนเครื่องปรับอากาศในรถยนต์
  และสายการผลิตชิ้นส่วนเครื่องปรับอากาศภายในอาคาร
  นอกจากนี้บริษัทยังมีโรงงานผลิตที่จังหวัดระยอง สำหรับสายการผลิตชิ้นส่วนโลหะแผ่นขึ้นรูป
  สายการผลิตเครื่องแช่แข็งถนอมอาหาร สายการผลิตชิ้นส่วนคอมเพรสเซอร์
  และสายการผลิตชิ้นส่วนเครื่องปรับอากาศภายในอาคารซึ่งเป็นการกระจายสายการผลิตดังกล่าวไปยังส่วนภูมิภาค
  เพื่อตอบสนองความต้องการของลูกค้าให้ครอบคลุมในแต่ละพื้นที่อย่างทั่วถึงเป็นการรักษาฐานลูกค้า
  โดยในปี 2549 บริษัทได้ก่อสร้างโรงงานที่จังหวัดระยองเพิ่มเติมในพื้นที่ใกล้กับโรงงานเดิม
  เพื่อรองรับการเติบโตของธุรกิจ OEM รวมถึงการขยายตัวในธุรกิจอื่นๆ

  บริษัทมีนโยบายการผลิตที่สำคัญ คือ

-   การวางแผนการผลิตร่วมกับลูกค้า เพื่อปรับปรุงประสิทธิภาพในการผลิต
    การลดระยะเวลาในการผลิตและลดต้นทุนจากการผลิตให้ลูกค้า

-   มุ่งเน้นการผลิตสินค้าที่มีคุณภาพ และเป็นไปตามมาตรฐานที่เป็นที่ยอมรับตามระบบ ISO9001,
    TS16949 และ TQM โดยการตรวจสอบและควบคุมคุณภาพทุกขั้นตอนการผลิต

  บริษัทตระหนักดีว่า การพัฒนาศักยภาพโดยรวมของกลุ่มบริษัทขึ้นอยู่กับปัจจัยความพร้อมในหลายๆ
  ด้าน เช่น เทคโนโลยีเครื่องจักร ทรัพยากรบุคคลที่มีคุณภาพ และนโยบายบริหารต่างๆ ในปี
  2548-2549 บริษัทจึงมีการลงทุนเพิ่มในเครื่องจักรใหม่สำหรับกลุ่มผลิตภัณฑ์ขึ้นรูปโลหะแผ่นจำนวน
  150 ล้านบาท
  นอกจากนี้แล้วทักษะความรู้ความชำนาญในการผลิตยังส่งผลต่อประสิทธิภาพของการผลิตและคุณภาพของสินค้า
  ซึ่งบริษัทมีผู้เชี่ยวชาญชาวญี่ปุ่น และชาวจีน เป็นผู้ให้คำปรึกษาและแนะนำ

  กลุ่มบริษัทมีวัตถุดิบที่สำคัญสำหรับแต่ละกลุ่มผลิตภัณฑ์ ดังนี้

+----------------------+------------+-----------+---------+----------+
| กลุ่มผลิตภัณฑ์            | ร้อยละของ   | วัตถุดิบหลัก  | ร       |          |
|                      |            |           | ะยะเวลา |          |
|                      | มูลค่าการสั่ง  |           |         |          |
|                      |            |           | ใน      |          |
|                      | วัตถุดิบ      |           | การสั่งซื้อ |          |
|                      |            |           |         |          |
|                      | ทั้งหมด      |           |         |          |
+----------------------+------------+-----------+---------+----------+
|                      |            |           | ใ       | ต        |
|                      |            |           | นประเทศ | ่างประเทศ |
+----------------------+------------+-----------+---------+----------+
| ก                    | ร้อยละ 10   | อลูมิเนียม   | 5-10 วัน | 30-180   |
| ลุ่มชิ้นส่วนเครื่องปรับอากาศ |            |           |         | วัน       |
|                      |            |           |         |          |
| ภายในรถยนต์           |            |           |         |          |
+----------------------+------------+-----------+---------+----------+
| กลุ่มเครื่องปรับอากาศ     | ร้อยละ 79   | ทองแดง    | 5-10 วัน | 20-90 วัน |
|                      |            |           |         |          |
| ภายในอาคาร และชิ้นส่วน  |            | ทองเหลือง  |         |          |
|                      |            |           |         |          |
| คอมเพรสเซอร์          |            |           |         |          |
+----------------------+------------+-----------+---------+----------+
| กลุ่มโลหะแผ่นขึ้นรูป       | ร้อยละ 11   | เหล็ก      |         |          |
|                      |            |           |         |          |
|                      |            | แสตนเลส   |         |          |
|                      |            |           |         |          |
|                      |            | อลูมิเนียม   |         |          |
+----------------------+------------+-----------+---------+----------+

  บริษัทมีการใช้วัตถุดิบที่สำคัญ 4 ประเภท คือ ทองแดง อลูมิเนียม ทองเหลือง และเหล็กแผ่น
  ซึ่งวัตถุดิบหลักที่มีมูลค่าการสั่งซื้อสูงที่สุดคือ ทองแดง คิดเป็นสัดส่วนร้อยละ 60 (ปี 2548 ร้อยละ
  39) ของมูลค่าการสั่งซื้อทั้งหมด บริษัทมีการสั่งซื้อทองแดงจากผู้ผลิตรายใหญ่คือบริษัท ฟูรูกาวา
  เม็ททัล ไทยแลนด์ จำกัด (มหาชน) คิดเป็นสัดส่วนเฉลี่ยประมาณร้อยละ 75
  ของมูลค่าการสั่งซื้อทองแดงทั้งหมด ทั้งนี้การที่บริษัทสั่งซื้อทองแดงจากผู้ผลิตรายใหญ่ดังกล่าว
  เนื่องจากผู้ผลิตสามารถผลิตวัตถุดิบในปริมาณและคุณภาพตรงตามที่บริษัทต้องการในระดับราคาที่ยอมรับได้
  และสามารถส่งมอบได้ตรงตามกำหนดเวลามาโดยตลอด
  บริษัทไม่ได้มีการทำสัญญาระยะยาวกับผู้ผลิต แต่จะดำเนินการสั่งซื้อวัตถุดิบล่วงหน้าประมาณ 3-6
  เดือน สำหรับวัตถุดิบประเภทอลูมิเนียม ทองเหลือง และเหล็กแผ่น
  บริษัทกระจายการสั่งซื้อจากผู้ผลิตรายอื่นๆ อีกหลายราย
  หรือบริษัทอาจนำเข้าจากประเทศสิงคโปร์ มาเลเซีย ญี่ปุ่น จีน โดยตรงได้
  สำหรับการสั่งซื้ออลูมิเนียมและทองเหลือง

  ทองแดงซึ่งเป็นวัตถุดิบหลักในการผลิตของบริษัทและเป็นสินค้าประเภท Commodity
  ที่ประเทศไทยต้องนำเข้าจากต่างประเทศ
  และมีการเปลี่ยนแปลงของราคาซื้อขายตามราคาตลาดโลก ในปี 2549
  ที่ผ่านมาราคาของทองแดงยังคงสูงขึ้นอย่างต่อเนื่อง
  โดยราคาทองแดงในเดือนมกราคมเฉลี่ยเท่ากับ 4,733 US$/ตัน และในเดือนธันวาคมเท่ากับ
  6,671 US$/ตัน

ราคาทองแดงตามราคาตลาดโลก หน่วย : ดอลล่าร์/ตัน

  []

  ราคาอลูมิเนียมตามราคาตลาดโลก หน่วย : ดอลล่าร์/ตัน

  []